CELEX: 52021PC0656
Language: da
Date: 2021-10-28
Title: Forslag til EUROPA-PARLAMENTETS OG RÅDETS FORORDNING om ændring af bilag IV og V til Europa-Parlamentets og Rådets forordning (EU) 2019/1021 om persistente organiske miljøgifte

EUROPA-KOMMISSIONEN
            Bruxelles, den 28.10.2021
            COM(2021) 656 final
            2021/0340(COD)
            
            Forslag til
            EUROPA-PARLAMENTETS OG RÅDETS FORORDNING
            om ændring af bilag IV og V til Europa-Parlamentets og Rådets forordning (EU) 2019/1021 om persistente organiske miljøgifte
            (EØS-relevant tekst)
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Europa-Parlamentets og Rådets forordning (EU) 2019/1021
                  1
                om persistente organiske miljøgifte (POP-forordningen) gennemfører Unionens forpligtelser i henhold til Stockholmkonventionen om persistente organiske miljøgifte ("Stockholmkonventionen"), godkendt ved Rådets afgørelse 2006/507/EF
                  2
               , og i henhold til protokollen til 1979-konventionen om grænseoverskridende luftforurening over store afstande angående persistente organiske miljøgifte ("POP-protokollen"), godkendt ved Rådets afgørelse 2004/259/EF
                  3
               .
            
            
               Hovedformålet med dette forslag er at gennemføre EU's internationale forpligtelser i henhold til Stockholmkonventionen og mere specifikt dem, der følger af POP-forordningen. Derfor har denne forordning primært til formål at beskytte menneskers sundhed og miljøet mod de skadelige virkninger af POP-stoffer og at fjerne eller minimere POP-emissioner fra affald. I betragtning heraf er de generelle mål med dette initiativ også så vidt muligt at sikre en optimal balance med den europæiske grønne pagts ambitioner om at opnå giftfrie materialekredsløb, øge genanvendelse og cirkularitet og reducere drivhusgasemissionerne.
            
            
               De problemer, som POP-stoffer forårsager, hænger sammen med disse stoffers fysiske og kemiske egenskaber, med hvordan og hvor de er blevet brugt og med de skadelige virkninger, som deres gradvise udslip har på menneskers og økosystemernes sundhed og på de tjenester, der ydes af disse. På den ene eller den anden måde er det anerkendt, at POP-stoffer har skadelige og generelt set langsigtede virkninger på levende organismer. De er til stede i miljøet og i vores kroppe i meget lang tid og kan transporteres uforandret til næsten ethvert fjernt sted på kloden, langt fra hvor de blev produceret eller anvendt. 
            
            
               Mere konkret er formålet med dette initiativ at ajourføre de koncentrationsgrænser for visse stoffer og grupper af stoffer, der er fastsat i bilag IV og V til POP-forordningen, som bestemmer, hvordan affald, der indeholder POP, behandles, særlig hvorvidt det kan genanvendes eller bør destrueres eller irreversibelt omdannes. Denne ajourføring bringer forordningens bilag IV og V i overensstemmelse med Stockholmkonventionen og bilag I til POP-forordningen, i og med at de stoffer, der er opført deri, afstemmes, og der indføres koncentrationsgrænseværdier for dem. Den tilpasser også grænseværdierne for visse stoffer, der allerede er opført, til den videnskabelige og tekniske udvikling.  
            
            
               Håndteringen af POP-affald, herunder dets genanvendelse, når dette er muligt, bør foretages på en miljømæssigt forsvarlig måde med minimal indvirkning på menneskers sundhed og miljøet. De fremkomne sekundære materialer bør altid være sikkert brugbare og egnede til formålet og i videst muligt omfang frie for giftige stoffer. Den bør også minimere det omfang, i hvilket giftige stoffer udledes i miljøet, og dermed bidrage til målet om nulforurening ved at reducere deres miljø- og sundhedsmæssige virkninger. For at opnå dette skal der være passende avancerede sorterings- og dekontamineringsteknologier til rådighed. 
            
            
                
            
            
               •Sammenhæng med de gældende regler på samme område
            
            
               
                  De gældende EU-regler om håndtering af persistente organiske miljøgifte er fastsat i POP-forordningen. Derudover er der ved Europa-Parlamentets og Rådets forordning (EU) nr. 649/2012
                     4
                   gennemført EU-forpligtelser vedrørende eksport af persistente organiske miljøgifte.
               
            
            
               Forslaget ændrer bilag IV og V til POP-forordningen, gennemfører Unionens forpligtelser inden for rammerne af Stockholmkonventionen og POP-protokollen og er i overensstemmelse med Baselkonventionen om grænseoverskridende transport og bortskaffelse af farligt og andet affald. Med forslaget gennemføres for de stoffer, der er omfattet af anvendelsesområdet, den forpligtelse, der påhviler Baselkonventionens parter til at sikre en miljømæssigt forsvarlig håndtering af farligt affald og andet affald. Værdierne i bilag IV til POP-forordningen betyder, at man på EU-plan gennemfører begrebet "lavt POP-indhold-værdier", som er opført som ikkebindende værdier i Baselkonventionens generelle tekniske retningslinjer for miljømæssigt forsvarlig håndtering af affald, som består af, indeholder eller er forurenet af persistente organiske miljøgifte. 
            
            
               
               
                  •
                        Sammenhæng med Unionens politik på andre områder
               
               
                  Forslaget er i overensstemmelse med målet i "En kemikaliestrategi med bæredygtighed for øje"
                     5
                   om at kemikalier med kroniske virkninger for menneskers sundhed og miljøet (en type problematiske stoffer) anvendes mindst muligt og i størst muligt omfang substitueres, og at der foretages en udfasning af de mest skadelige stoffer til anvendelsesformål, som er ikkevæsentlige for samfundet, navnlig i forbrugerprodukter. 
               
            
            
               Forslaget er ligeledes i overensstemmelse med målet i den europæiske grønne pagt
                  6
                om at opnå klimaneutralitet i Europa inden 2050 og med målet om at gennemføre en ny handlingsplan for den cirkulære økonomi
                  7
                for at stimulere udviklingen af førende markeder for klimaneutrale og cirkulære produkter i og uden for EU. Forslaget er også i overensstemmelse med meddelelsen om en handlingsplan for nulforurening
                  8
               , hvori EU har fastlagt en nulforureningsvision for 2050, hvorved luft-, vand- og jordforurening reduceres til niveauer, der ikke længere anses for at være skadelige for sundhed og naturlige økosystemer, og som respekterer de grænser, som vores planet kan klare.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Forslaget er baseret på artikel 192, stk. 1, i traktaten om Den Europæiske Unions funktionsmåde vedrørende miljøbeskyttelse, eftersom de foranstaltninger, der er aftalt inden for rammerne af Stockholmkonventionen, først og fremmest forfølger et miljømæssigt mål, nemlig at fjerne eller reducere emissionerne af persistente organiske miljøgifte. 
            
         
         
            
               I henhold til artikel 15, stk. 2, i POP-forordningen skal Kommissionen løbende gennemgå bilag IV og V og skal, hvis det er relevant, fremsætte lovgivningsmæssige forslag til ændring af disse bilag for at tilpasse dem til ændringerne i listerne over stoffer fastsat i bilagene til konventionen eller protokollen eller for at ændre eksisterende registreringer eller bestemmelser i bilagene til denne forordning for at tilpasse dem til den videnskabelige og tekniske udvikling. 
            
            
            
               •Nærhedsprincippet 
            
            
               De POP-stoffer, der er omfattet af dette forslag, transporteres over interne EU-grænser langt fra deres kilder, og i den forbindelse er det en prioritet at undgå udslip fra POP-holdigt affald. 
            
            
               Beskyttelsen af miljøet og menneskers sundhed gennem et system, der sikrer en forsvarlig håndtering af POP-affald, kan kun være effektiv, hvis der defineres og etableres fælles regler på EU-plan. Derfor kan målene i forslaget ikke opfyldes af medlemsstaterne alene, da der er brug for en harmoniseret tilgang for at sikre, at Unionen, som part i Stockholmkonventionen opfylder sine internationale forpligtelser. 
            
            
            
               •Proportionalitetsprincippet
            
            
               Som anført i betragtning 34 i POP-forordningen skal der tages højde for proportionalitetsprincippet. Proportionalitetsprincippet som fastsat i artikel 5 i traktaten om Den Europæiske Union har til formål at fastlægge EU-institutionernes handlinger inden for fastsatte rammer. 
            
            
               Foranstaltningerne i forslaget er begrænset til, hvad der er nødvendigt for at nå målene, og tager hensyn til bestemmelserne i artikel 5 i protokol nr. 2 til traktaten om Den Europæiske Union om anvendelsen af nærhedsprincippet og proportionalitetsprincippet, hvori det anføres, at der "i udkastene til lovgivningsmæssige retsakter [skal] tages hensyn til, at enhver byrde af finansiel eller administrativ art, der pålægges Unionen, nationale regeringer, regionale eller lokale myndigheder, erhvervsdrivende og borgere, skal begrænses mest muligt og stå i rimeligt forhold til det mål, der skal nås". 
            
            
               Metoden til fastsættelse af grænseværdierne, der er beskrevet i bilag IV til konsekvensanalysen, understøtter udviklingen af grænseværdier, der er realiserbare og gennemførlige for alle relevante affaldsstrømme. Der udføres en vurdering af den tekniske og økonomiske gennemførlighed af de foreslåede grænseværdier for de vigtigste berørte operatører. Hver vurdering er sagsspecifik og foretages på grundlag af tilgængelige oplysninger. Der tages hensyn til aspekter såsom antallet, størrelsen og arten af de berørte interessenter og deres anslåede evne til at absorbere yderligere omkostninger og investeringer samt affaldsoperatørernes tilgængelige behandlingskapacitet. 
            
            
               En analyse af virkningen af de foretrukne løsningsmodeller er opsummeret i afsnit 8.2 af konsekvensanalysen.
            
            
            
               •Valg af retsakt
            
            
               I henhold til artikel 15, stk. 2, i POP-forordningen skal Kommissionen, hvis det er relevant, fremsætte lovgivningsmæssige forslag til ændring af bilag IV og V til forordningen med henblik på at tilpasse dem til ændringerne i listerne over stoffer fastsat i bilagene til konventionen eller protokollen eller med henblik på at ændre eksisterende registreringer eller bestemmelser i bilagene til denne forordning for at tilpasse dem til den videnskabelige og tekniske udvikling. Som fastsat i artikel 15, stk. 2, tager dette initiativ derfor form af en forordning om ændring af POP-forordningen.
            
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               I lyset af forslagets begrænsede og tekniske karakter og i betragtning af omarbejdningen af POP-forordningen i 2019 er det ikke anset for nødvendigt at foretage en efterfølgende evaluering af gældende lovgivning.  
            
            
                
            
            
               •Høringer af interesserede parter
            
         
         
            
               Konsekvensanalysen til dette forslag var genstand for en grundig høring af interessenter for at sikre, at interessenternes synspunkter blev behørigt repræsenteret og taget i betragtning. På grund af forslagets tekniske karakter og dets store detaljeringsgrad var høringen primært rettet mod professionelle, akademiske og industrielle/sektorspecifikke interessenter samt repræsentanter for civilsamfundet såsom NGO'er, forbrugerorganisationer og fagforeninger. 
            
            
               Køreplanen for den indledende konsekvensanalyse blev offentliggjort den 29. maj 2020, og høringsperioden sluttede den 7. august 2020, og der blev modtaget feedback fra 51 respondenter. Analysen af disse svar afslørede tydelige uoverensstemmelser blandt interessenterne med hensyn til håndteringen af POP i den cirkulære økonomi. 
            
            
               Ifølge mange svar, særligt fra NGO'er, er genanvendelse af affald, som indeholder POP, uforenelig med en sikker cirkulær økonomi. I forbindelse med dette argument prioriterer man fjernelsen af POP fra forsyningskæden frem for de potentielle fordele ved genanvendelse af sådanne produkter. Industriens svar giver et mere nuanceret billede og bemærker, at EU-politikker, som stræber mod et "giftfrit miljø" og også mod mere genanvendelse, ofte peger i helt forskellige retninger, hvilket sætter affaldsoperatørerne i en situation, hvor reglerne ikke er forudsigelige og ikke altid praktisk mulige. To organisationer anførte, at der bør ydes mere offentlig støtte for at fremme nye investeringer i sortering og dekontaminering af affald, da dette vil give mulighed for mere og bedre genanvendelse.
            
            
               Derudover blev der i forbindelse med støtteundersøgelsen gennemført en målrettet høring af interessenter, der omfattede alle aspekter med relevans for konsekvensanalysen, herunder socioøkonomiske elementer, ved hjælp af et elektronisk spørgeskema og interviews med interessenter, der repræsenterer nøglesektorer og -organisationer. Konsekvensanalysen til støtte for dette forslag anvender også oplysninger om interessenternes og samfundets holdninger vedrørende problematiske stoffer i genanvendte materialer. Oplysningerne blev indsamlet i forbindelse med den åbne offentlige høring om samspillet mellem kemikalie-, produkt- og affaldslovgivningen
                  9
               . Denne høring, som blev gennemført i 2018, omhandlede bredere, mindre tekniske aspekter, som er relevante for denne foranstaltning, og disse oplysninger var derfor allerede tilgængelige og blev brugt til støtte for foranstaltningen. En sammenfattende rapport
                  10
                om denne høring blev offentliggjort den 28. februar 2019.
            
            
               
                  Bilag 2 til konsekvensanalysen indeholder en detaljeret redegørelse for høringerne af interessenterne og resultaterne heraf.
               
               
            
            
               •Indhentning og brug af ekspertbistand
            
            
               Til støtte for analysen af konsekvensanalysen tildelte Kommissionen en støttekontrakt til eksterne konsulenter: "Study to support the assessment of impacts associated with the review of limit values in waste for POPs listed in Annexes IV and V of Regulation (EU) 2019/1021" (RPA/INERIS, 2021). Analysen byggede også på en undersøgelse, som blev gennemført i forbindelse med en tidligere ændring af bilag IV og V til POP-forordningen, særligt for massestrømmene af stoffer og affald, som led i omarbejdningen af forordning (EF) nr. 850/2004: "Study to support the review of waste related issues in Annexes IV and V of Regulation (EC) 850/2004" (Ramboll Environment & Health GmbH, januar 2019).
            
            
               I tillæg til disse to undersøgelser blev der også taget hensyn til oplysninger om relevante stoffer i ældre undersøgelser, der blev gennemført til støtte for tidligere ændringer af POP-forordningen: 
            
            
               ·Study on waste related issues of newly listed POPs and candidate POPs (ESWI Consortium, april 2011)
            
            
               ·Study to facilitate the implementation of certain waste related provisions of the Regulation on Persistent Organic Pollutants (POPs) (BiPRO, august 2005)
            
            
               Ved udarbejdelsen af konsekvensanalysen til støtte for forslaget fik man også bistand fra en tværtjenestelig styringsgruppe for konsekvensanalyse. Denne gruppe blev nedsat af GD Miljø og mødtes fire gange fra juli 2020 til juni 2021. 
            
            
            
               •Konsekvensanalyse
            
            
               Forslaget er ledsaget af en konsekvensanalyse. Efter imødegåelsen af bemærkningerne fra Udvalget for Forskriftskontrol i udvalgets første udtalelse af 5. marts 2021 fik konsekvensanalysen en positiv udtalelse med forbehold den 29. juni 2021. I sin endelige udtalelse bad Udvalget om yderligere oplysninger om den metode, der blev anvendt til at foreslå de forskellige grænseværdier for POP inden for forslagets anvendelsesområde.
            
            
               De løsningsmodeller, der blev vurderet i konsekvensanalysen, refererer til et interval af grænseværdier for værdierne i bilag IV, der skal foreslås for de forskellige stoffer, der er omfattet af forslaget. Værdierne i bilag IV (også kaldet "lave POP-koncentrationsgrænser") er fastsat i artikel 7, stk. 4, litra a), i POP-forordningen. De fastsætter den værdi for POP-stoffer i affald, ved eller over hvilken de skal destrueres eller irreversibelt omdannes. I praksis betyder dette, at affald, som indeholder POP under denne værdi, kan behandles på andre måder, herunder ved genanvendelse. 
            
            
               For hvert af de stoffer, der er omfattet af forslaget, beskriver løsningsmodel 1 det nuværende referencescenarie og repræsenterer den højeste værdi, der tages i betragtning (eller fraværet af en grænse for stoffer, der endnu ikke er opført). I henhold til referencescenariet vil der ikke blive foretaget ændringer i bilag IV og V til POP-forordningen. Dette betyder, at de seneste stoffer, der er opført på listerne til konventionen, ikke ville blive medtaget i de relevante bilag
                  11
               . Det samme gælder for stoffer, for hvilke der allerede er fastsat grænser i POP-forordningen, og for hvilke det i henhold til den videnskabelige og tekniske udvikling anbefales, at værdierne revideres. 
            
            
               Løsningsmodel 2 repræsenterer værdier i midten af det pågældende interval. I denne løsningsmodel foreslås der en fastsættelse af nye grænseværdier i bilag IV for nye stoffer og en stramning af grænseværdierne for visse POP, der allerede er opført, hvor dette kan begrundes. Det første er tilfældet for det nyligt opførte stof PFOA og salte heraf og PFOA-beslægtede forbindelser. Under løsningsmodel 2 blev der ikke overvejet nogen mellemværdier for dicofol og pentachlorphenol. For de øvrige stoffer inden for omfanget af dette forslag — PBDE, HBCDD, SCCP og dioxiner og furaner (herunder DL-PCB'er) — blev en ny mellemgrænseværdi taget i betragtning i konsekvensanalysen. 
            
            
               I løsningsmodel 3 er der foreslået strengere grænseværdier i bilag IV for otte stoffer
                  12
               . For PBDE analyseres løsningsmodel 3 som to delløsninger, hvoraf den ene fører til øjeblikkelig gennemførelse af den lavere grænseværdi, mens den anden indebærer en forsinket gennemførelse fem år efter foranstaltningens ikrafttræden (hvor løsningsmodel 2 gennemføres i mellemtiden). 
            
            
               Løsningsmodel 4 med en endnu lavere værdi er overvejet for dioxiner og furaner (PCDD'er/PCDF'er). Denne yderligere løsningsmodel er udarbejdet for at vurdere muligheden for at fastsætte en lavere værdi i bilag IV for disse stoffer samt den yderligere delløsning, som består i at sætte en lavere specifik værdi, der kun skal bruges som grænse for ubehandlet affald, der anvendes direkte på jorden (f.eks. i landbrugsmæssige anvendelser). 
            
         
         
            
               Følgende tabel viser en række værdier (løsningsmodeller) for bilag IV for hvert stof/stofgruppe, der blev overvejet:
            
            
               Tabel 1 og 2: Løsningsmodeller overvejet for grænseværdier i bilag IV 
            
            
                     
                        Tabel 1
                     
                  
                  
                     
                        Løsningsmodel 1
                     
                     
                        (referencescenarie
                           13
                        )
                     
                  
                  
                     
                        Løsningsmodel 2
                     
                  
                  
                     
                        Løsningsmodel 3
                     
                  
               
                     
                        PFOA, salte heraf og PFOA-beslægtede forbindelser (mg/kg)
                     
                  
                  
                     
                        -
                     
                  
                  
                     
                        50 for PFOA og salte heraf
                     
                     
                        2 000 for PFOA-beslægtede forbindelser
                     
                  
                  
                     
                        0,025 for PFOA og salte heraf 
                     
                     
                        1 for PFOA-beslægtede forbindelser
                     
                  
               
                     
                        Dicofol (mg/kg)
                     
                  
                  
                     
                        -
                     
                  
                  
                     
                        -
                     
                  
                  
                     
                        50
                     
                  
               
                     
                        Pentachlorphenol (PCP) og salte og estere heraf (mg/kg)
                     
                  
                  
                     
                        -
                     
                  
                  
                     
                        -
                     
                  
                  
                     
                        100
                     
                  
               
                     
                        Summen af 5 PBDE'er (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        200
                     
                  
               
                     
                        SCCP (mg/kg)
                     
                  
                  
                     
                        10 000
                     
                  
                  
                     
                        1 500
                     
                  
                  
                     
                        420
                     
                  
               
                     
                        HBCDD (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        100
                     
                  
               
               Bemærkninger: Der er ingen referenceværdi for PFOA, dicofol og PCP, da disse er nyligt opførte stoffer.
            
            
            
                     
                        Tabel 2
                     
                  
                  
                     
                        Løsningsmodel 1 (referencescenarie)
                     
                  
                  
                     
                        Løsningsmodel 2
                     
                     
                  
                  
                     
                        Løsningsmodel 3
                     
                     
                  
                  
                     
                        Løsningsmodel 4
                     
                     
                  
               
                     
                        Dioxiner og furaner*
                     
                     
                        (mg/kg)
                     
                  
                  
                     
                        0,015
                     
                  
                  
                     
                        0,010
                     
                  
                  
                     
                        0,005+ (0,001)
                     
                  
                  
                     
                        0,001++ (0,00005)
                     
                  
               
               *: Det er også vurderet, om det er hensigtsmæssigt at medtage dioxinlignende PCB'er i gruppeværdien for dioxiner og furaner.        
            
            
               +/++: For dioxiner og furaner fastsætter løsningsmodel 3 og 4 en generelt anvendelig værdi for alle affaldshåndteringsoperationer. De indeholder hver en mulig delløsning, som kan omfatte en yderligere specifik grænseværdi i parentes, som kun vil gælde for anvendelsen af affald på jorden. 
            
            
               Efter analysen af de miljømæssige, sociale og økonomiske konsekvenser af de forskellige løsningsmodeller, der overvejes for værdierne i bilag IV for de relevante POP-stoffer, er de foretrukne løsninger fremhævet i tabellen nedenfor. 
            
            
               Tabel 3: Foretrukken løsningsmodel for grænseværdierne i bilag IV (mørke felter) 
            
            
                     
                        Stof
                     
                  
                  
                     
                        Løsningsmodel 1 
                     
                     
                        Referencescenarie
                     
                  
                  
                     
                        Løsningsmodel 2  
                     
                  
                  
                     
                        Løsningsmodel 3 
                     
                  
                  
                     
                        Løsningsmodel 4
                     
                  
               
                     
                        PBDE'er
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        Indledende gennemførelse af 500 mg/kg fulgt af en nedsættelse til 200 mg/kg
                           14
                         fem år efter indførelsen af den oprindelige grænseværdi.
                     
                  
                  
                     
                        Ikke relevant 
                     
                     
                        (ikke relevant)
                     
                  
               
                     
                        HBCDD
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        100 mg/kg
                     
                  
                  
                     
                        Ikke relevant
                     
                  
               
                     
                        PCDD'er/PCDF'er (dioxiner og furaner)
                           15
                        
                     
                  
                  
                     
                        0,015 mg TEQ/kg
                     
                  
                  
                     
                        0,010 mg TEQ/kg
                     
                  
                  
                     
                        0,005 mg TEQ/kg
                     
                  
                  
                     
                        0,001 mg TEQ/ kg
                     
                  
               
                     
                        Dioxinlignende PCB
                           16
                        
                     
                  
                  
                     
                        Ingen specifikke overvejelser for DL-PCB'er (omfattet af den eksisterende samlede PCB-grænse på 50 mg/kg)
                     
                  
                  
                     
                        Fastsættelse af en specifik selvstændig grænse for DL-PCB'er
                     
                  
                  
                     
                        Medtagelse af DL-PCB i grænseværdien for PCDD'er/PCDF'er
                     
                     
                        (under løsningsmodel 3 for PCDD'er/PCDF''er—0,005 mg TEQ/kg)
                     
                  
                  
                     
                        Ikke relevant
                     
                  
               
                     
                        Korte chlorparaffiner (SCCP)
                     
                  
                  
                     
                        10 000 mg/kg
                     
                  
                  
                     
                        1 500 mg/kg
                     
                  
                  
                     
                        420 mg/kg
                     
                  
                  
                     
                        Ikke relevant
                     
                  
               
                     
                        PFOA, salte heraf og PFOA-beslægtede forbindelser
                     
                  
                  
                     
                        Ingen grænse
                     
                  
                  
                     
                        50 mg/kg (PFOA og salte heraf)
                     
                     
                        2 000 mg/kg (PFOA-beslægtede forbindelser)
                     
                  
                  
                     
                        1 mg/kg for PFOA og salte heraf og 40 mg/kg for PFOA-beslægtede forbindelser
                     
                     
                        [Bemærk: Ovenstående værdi foreslås i stedet for løsningsmodel 3, der oprindeligt blev taget i betragtning:
                     
                     
                        0,025 mg/kg (PFOA og salte heraf)
                     
                     
                        1 mg/kg (PFOA-beslægtede forbindelser)]
                     
                  
                  
                     
                        Ikke relevant
                     
                  
               
                     
                        Pentachlorphenol (PCP) og salte og estere heraf (mg/kg)
                     
                  
                  
                     
                        Ingen grænse
                     
                  
                  
                     
                        Ikke relevant
                     
                  
                  
                     
                        100 mg/kg
                     
                  
                  
                     
                        Ikke relevant
                     
                  
               
                     
                        Dicofol
                     
                  
                  
                     
                        Ingen grænse
                     
                  
                  
                     
                        Ikke relevant
                     
                  
                  
                     
                        50 mg/kg
                     
                  
                  
                     
                        Ikke relevant
                     
                  
               
               I tillæg til værdierne i bilag IV ovenfor overvejes der i konsekvensanalysen også, for de stoffer der foreslås opført, en enkelt løsningsmodel, der repræsenterer en værdi, der skal medtages i bilag V til forordningen. Af konsekvenshensyn foreslås det også at medtage decaBDE i grænseværdien for de (opførte) PBDE'er. Værdierne i bilag V er omhandlet i artikel 7, stk. 4, litra b), i POP-forordningen og kaldes også "maksimale POP-koncentrationsgrænser"
            
            
               Tabel 4: Foreslåede grænseværdier i bilag V  
            
            
                     
                        Stof
                     
                  
                  
                     
                        Værdi
                     
                  
               
                     
                        PBDE'er (herunder decaBDE)
                     
                  
                  
                     
                        10 000 mg/kg
                     
                  
               
                     
                        PFOA, salte heraf og PFOA-beslægtede forbindelser
                     
                  
                  
                     
                        50 mg/kg for PFOA og salte heraf
                     
                     
                        2 000 mg/kg for PFOA-beslægtede forbindelser 
                     
                  
               
                     
                        Pentachlorphenol (PCP)
                     
                  
                  
                     
                        1 000 mg/kg
                     
                  
               
                     
                        Dicofol
                     
                  
                  
                     
                        5 000 mg/kg
                     
                  
               
               De foretrukne løsningsmodeller støttes af metoden beskrevet i afsnit 5.2 og i bilag IV til konsekvensanalysen. De tager hensyn til de generelle mål om at beskytte menneskers sundhed og miljøet (som et overordnet mål), øge genanvendelsen og udbredelsen af sekundære råmaterialer og bidrage til en reduktion af drivhusgasemissionerne (for at støtte for EU's klimamål)). 
            
            
               De foreslåede værdier for bilag V bygger på resultaterne af anvendelsen af metoden og er i sidste ende baseret på allerede aftalte værdier i bilag V for tilsvarende stoffer. 
            
            
               I tillæg til stofferne nævnt ovenfor tager konsekvensanalysen også fat på et yderligere stof, perfluorhexansulfonsyre (PFHxS). Komitéen for Vurdering af Persistente Organiske Miljøgifte, der arbejder under Stockholmkonventionen, har vedtaget en afgørelse med en henstilling om, at partskonferencen (COP) overvejer at opføre PFHxS, salte heraf og PFHxS-beslægtede forbindelser i bilag A til konventionen uden specifikke undtagelser. På grund af covid-19-pandemien blev afgørelsen om denne medtagelse, som oprindeligt var planlagt til juli 2021, forsinket og forventes nu at blive behandlet under face-to-face-delen af den tiende konference mellem parterne i Stockholmkonventionen, som afholdes 6-17. juni 2022. Da PFHxS endnu ikke er opført på listerne til konventionen, er der på nuværende tidspunkt ikke noget forslag om at opføre det i POP-forordningen. Hvis det under den fælles beslutningsprocedure besluttes at opføre stoffet i henhold til konventionen, kan medtagelsen i forordningen foreslås på grundlag af den analyse, der er foretaget i konsekvensanalysen.
            
            
            
               •Målrettet regulering og forenkling
            
            
               Der blev ikke identificeret nogen forenklingsforanstaltninger, da POP-forordningen for nylig er blevet omarbejdet. Initiativet er begrænset til at fastsætte værdier for specifikke stoffer i bilag IV og V til POP-forordningen, og forslaget er derfor underlagt en retlig ramme og et anvendelsesområde, som er nøje definerede. 
            
         
         
            
               •Grundlæggende rettigheder
            
            
               
                  Uforsvarlig håndtering af farlige stoffer, særligt af POP, bidrager til generel miljøforurening, som kan have alvorlige konsekvenser for retten til livet, retten til respekt for menneskets integritet, retten til retfærdige og rimelige arbejdsforhold og retten til et sundt miljø. 
               
               
                  Med POP-forordningen gennemføres bestemmelserne i Stockholmkonventionen og protokollen dertil i Unionen. Med henvisning til princip 14 og 15 i Rio-erklæringen om miljø og udvikling indeholder forordningen foranstaltninger med sigte på hurtigst muligt at minimere — og om muligt eliminere — udslip af POP. Den fastsætter også bestemmelser om affald, som består af, indeholder eller er forurenet af disse stoffer.
               
               
                  Med forslaget ændres bilag IV og V til POP-forordningen, således at Unionen hvad angår de stoffer, der er omfattet af forslaget, kan overholde sine forpligtelser i henhold til Stockholmkonventionen og protokollen.
               
            
            
               4.VIRKNINGER FOR BUDGETTET
            
            
               Den foreslåede foranstaltning har ingen budgetmæssige konsekvenser for Europa-Kommissionen. Derfor forelægges der ikke en finansieringsoversigt. 
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Overvågning af virkningen og effektiviteten af POP-forordningen, herunder dens bestemmelser om affald, er en eksisterende forpligtelse i henhold til forordningen, og derfor er der ikke planer om yderligere foranstaltninger eller mekanismer i dette forslag. Der offentliggøres regelmæssigt sammenfattende rapporter udarbejdet af Kommissionen baseret på medlemsstaternes rapportering om gennemførelse af POP-forordningen
                  17
               . 
            
            
               •Forklarende dokumenter
            
            
               
                  Da den foreslåede retsakt er en forordning, som gælder umiddelbart i medlemsstaterne, er et forklarende dokument ikke påkrævet.
               
            
            
               •Nærmere redegørelse for de enkelte bestemmelser i forslaget
            
            
               
                  Artikel 1 indeholder bestemmelser om ændring af bilag IV og V til forordning (EU) 2019/1021.
               
               
                  Artikel 2 indeholder bestemmelser om foranstaltningens ikrafttræden.
               
               
                  Bilaget indeholder særlige bestemmelser om ændring af bilag IV og V til forordning (EU) 2019/1021.
               
            
            
               2021/0340 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om ændring af bilag IV og V til Europa-Parlamentets og Rådets forordning (EU) 2019/1021 om persistente organiske miljøgifte
            
            
               (EØS-relevant tekst)
            
         
         
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 192, stk. 1,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Det Europæiske Økonomiske og Sociale Udvalg
                  18
               , 
            
            
               under henvisning til udtalelse fra Regionsudvalget
                  19
               , 
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Europa-Parlamentets og Rådets forordning (EU) 2019/1021
                  20
                om persistente organiske miljøgifte gennemfører i EU-lovgivningen de forpligtelser, der følger af Stockholmkonventionen om persistente miljøgifte (i det følgende benævnt "konventionen"), som blev godkendt på Fællesskabets vegne ved Rådets afgørelse 2006/507/EF
                  21
               , og protokollen til 1979-konventionen om grænseoverskridende luftforurening over store afstande angående persistente organiske miljøgifte, som blev godkendt på Fællesskabets vegne ved Rådets afgørelse 2004/259/EF
                  22
               .
            
            
               (2)På den syvende partskonference under konventionen, som blev afholdt fra den 4. til den 15. maj 2015, blev det besluttet at optage pentachlorphenol og salte og estere heraf ("pentachlorphenol") i bilag A til konventionen. På den niende partskonference under konventionen, som blev afholdt fra den 29. april til den 10. maj 2019, blev det besluttet at optage dicofol samt perfluoroctansyre (PFOA), salte heraf og PFOA-beslægtede forbindelser i bilag A til konventionen. På baggrund af disse ændringer og for at sikre, at affald, som indeholder disse stoffer, håndteres i overensstemmelse med konventionens bestemmelser, er det også nødvendigt at ændre bilag IV og V til forordning (EU) 2019/1021 ved at optage pentachlorphenol, dicofol og perfluoroctansyre (PFOA), salte heraf og PFOA-beslægtede forbindelser i bilagene og angive de tilhørende koncentrationsgrænser.  
            
            
               (3)Pentachlorphenol var tidligere, ved Kommissionens forordning (EU) 2019/636
                  23
               , opført i bilag IV og V til Europa-Parlamentets og Rådets forordning (EF) nr. 850/2004
                  24
                med en værdi i bilag IV på 100 mg/kg og en værdi i bilag V på 1 000 mg/kg. Forordning (EF) nr. 850/2004 blev ophævet ved forordning (EU) 2019/1021, men pentachlorphenol blev utilsigtet udeladt fra nævnte forordning. Det er derfor nødvendigt at ændre bilag IV og V til forordning (EU) 2019/1021, således at de også omfatter pentachlorphenol.
            
            
               (4)Bilag IV og V til forordning (EU) 2019/1021 indeholder allerede koncentrationsgrænser for følgende stoffer eller stofgrupper: a) summen af koncentrationerne af tetrabromdiphenylether, pentabromdiphenylether, hexabromdiphenylether, heptabromdiphenylether og decabromdiphenylether (med undtagelse af sidstnævnte, som ikke er opført i bilag V til nævnte forordning). b) Hexabromcyclododecan c) Alkaner C10-C13, chlor (korte chlorparaffiner) (SCCP) og d) Polychlorerede dibenzo-p-dioxiner og dibenzofuraner (PCDD/PCDF). I henhold til artikel 15, stk. 2, i forordning (EU) 2019/1021 er det hensigtsmæssigt at ændre koncentrationsgrænserne i bilag IV for disse stoffer for at tilpasse deres grænseværdier til den videnskabelige og tekniske udvikling. For at være i overensstemmelse med listen over polybromerede diphenylethere (PBDE'er) i bilag IV til forordning (EU) 2019/1021 bør stoffet decabromdiphenylether medtages blandt de PBDE'er, der er opført i tredje kolonne i bilag V til nævnte forordning. 
            
            
               (5)Eftersom en undergruppe bestående af 12 PCB-kongenere
                  25
               , kendt som dioxinlignende PCB'er (DL-PCB'er), har toksikologiske egenskaber, der ligger tæt op ad egenskaberne hos PCDD/PCDF, og for at tage hensyn til den samlede virkning af alle dioxinlignende forbindelser, der er opført i forordning (EU) 2019/1021, er det hensigtsmæssigt at medtage DL-PCB'er i den eksisterende gruppe for PCDD/PCDF i bilag IV og V til forordning (EU) 2019/1021. Listen med toksicitetsækvivalensfaktorværdier i del 2 i bilag V til nævnte forordning bør også ændres for at indføre de tilsvarende værdier for de enkelte DL-PCB-kongenere.
            
            
               (6)De foreslåede koncentrationsgrænser i bilag IV og V til forordning (EU) 2019/1021 er fastsat ved anvendelse af samme metode, der blev anvendt til at fastsætte koncentrationsgrænserne i tidligere ændringer af bilag IV og V til forordning (EF) nr. 850/2004. De foreslåede koncentrationsgrænser bør opfylde målet om en høj grad af beskyttelse af menneskers sundhed og miljøet i forbindelse med destruktion eller irreversibel omdannelse af de pågældende stoffer. Disse grænser bør også tage hensyn til det bredere politiske mål om at opnå en klimaneutral og cirkulær økonomi, som er fastlagt i den europæiske grønne pagt
                  26
               .  
            
            
               (7)Forordning (EU) 2019/1021 bør derfor ændres.
            
            
               (8)Virksomheder og kompetente myndigheder bør gives tilstrækkelig tid til at tilpasse sig til de nye krav —
            
            
               VEDTAGET DENNE FORORDNING:
            
            
            
               Artikel 1 
               
            
               Bilag IV og V til forordning (EU) 2019/1021 ændres som anført i bilaget til nærværende forordning.  
            
         
         
            
               Artikel 2 
               
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning anvendes fra den [OP, indsæt venligst datoen for 6 måneder efter offentliggørelsen i Den Europæiske Unions Tidende]. 
            
            
                 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand 
               
            
         
         
            
                  
                     (1)
                  
                        Europa-Parlamentets og Rådets forordning (EU) 2019/1021 af 20. juni 2019 om persistente organiske miljøgifte (omarbejdning) (EUT L 169 af 25.6.2019, s. 45).
               
               
                  
                     (2)
                  
                        Rådets afgørelse 2006/507/EF af 14. oktober 2004 om indgåelse på Det Europæiske Fællesskabs vegne af Stockholmkonventionen om persistente organiske miljøgifte (EUT L 209 af 31.7.2006, s. 1).
               
               
                  
                     (3)
                  
                        Rådets afgørelse 2004/259/EF af 19. februar 2004 om indgåelse på Fællesskabets vegne af protokollen til 1979-konventionen om grænseoverskridende luftforurening over store afstande angående persistente organiske miljøgifte (EUT L 81 af 19.3.2004, s. 35).
               
               
                  
                     (4)
                  
                        Europa-Parlamentets og Rådets forordning (EU) nr. 649/2012 af 4. juli 2012 om eksport og import af farlige kemikalier (EUT L 201 af 27.7.2012, s. 60).
               
               
                  
                     (5)
                  
                        COM(2020) 667 final.
               
               
                  
                     (6)
                  
                        COM(2019) 640 final.
               
               
                  
                     (7)
                  
                        COM(2020) 98 final.
               
               
                  
                     (8)
                  
                        COM(2021) 400 final.
               
               
                  
                     (9)
                  
                        COM(2018) 32
               
               
                  
                     (10)
                  
                        
                  https://ec.europa.eu/info/sites/info/files/summary-report-public-consultation-chemical-product-waste-legilsation.pdf
                     
               
               
                  
                     (11)
                  
                        Som forklaret i afsnit 3.1 i konsekvensanalysen er dette en rent hypotetisk "business as usual"-løsningsmodel, da det er obligatorisk at opføre disse stoffer, og hvis man ikke opfører stofferne i bilag IV, kan EU ikke opfylde sin forpligtelse til at sikre en miljømæssigt forsvarlig håndtering af POP-affald.   
               
               
                  
                     (12)
                  
                        Bemærk at analysen for dioxinlignende PCB'er fokuserer på deres integration i grænseværdien for dioxiner og furaner.  
               
               
                  
                     (13)
                  
                        Nuværende referenceværdier i bilag IV til POP-forordningen.
               
               
                  
                     (14)
                  
                        Eller værdien for summen af de PBDE'er, der er opført i bilag I, for blandinger og artikler, hvis denne er højere på det pågældende tidspunkt.
               
               
                  
                     (15)
                  
                        Delløsning 3 og 4, som omfatter en yderligere specifik lavere værdi for affald, der anvendes på jorden, er blevet overvejet og ikke bibeholdt på grund af deres uforholdsmæssigt store indvirkning og overvejelser om instrumentets hensigtsmæssighed (anden specifik lovgivning ser ud til at være mere hensigtsmæssig). Se afsnit 5.2 i konsekvensanalysen.
                        
               
               
                  
                     (16)
                  
                        Løsningsmodel 2 og 3 repræsenterer ikke numeriske værdier, men forskellige tilgange til fastsættelse af en grænseværdi for DL-PCB'er.
               
               
                  
                     (17)
                  
                        
                  https://ec.europa.eu/environment/chemicals/international_conventions/index_en.htm
               
               
                  
                     (18)
                  
                        EUT C  af , s. .
               
               
                  
                     (19)
                  
                        EUT C  af , s. .
               
               
                  
                     (20)
                  
                        Europa-Parlamentets og Rådets forordning (EU) 2019/1021 af 20. juni 2019 om persistente organiske miljøgifte (omarbejdning) (EUT L 169 af 25.6.2019, s. 45).
               
               
                  
                     (21)
                  
                        Rådets afgørelse 2006/507/EF af 14. oktober 2004 om indgåelse på Det Europæiske Fællesskabs vegne af Stockholmkonventionen om persistente organiske miljøgifte (EUT L 209 af 31.7.2006, s. 1).
               
               
                  
                     (22)
                  
                        Rådets afgørelse 259/2004/EF af 19. februar 2004 om indgåelse på Fællesskabets vegne af protokollen til 1979-konventionen om grænseoverskridende luftforurening over store afstande angående persistente organiske miljøgifte (EUT L 81 af 19.3.2004, s. 35).
               
               
                  
                     (23)
                  
                        Kommissionens forordning (EU) 2019/636 af 23. april 2019 om ændring af bilag IV og V til Europa-Parlamentets og Rådets forordning (EF) nr. 850/2004 om persistente organiske miljøgifte (EUT L 109 af 24.4.2019, s. 6).
               
               
                  
                     (24)
                  
                        Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (EUT L 158 af 30.4.2004, s. 7).
               
               
                  
                     (25)
                  
                        PCB-77, PCB-81, PCB-105, PCB-114, PCB-118, PCB-123, PCB-126, PCB-156, PCB-157, PCB-167, PCB-169 og PCB 189.
               
               
                  
                     (26)
                  
                        COM(2019) 640 final.  
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 28.10.2021
            COM(2021) 656 final
            
            BILAG
            til
            Forslag tilEUROPA-PARLAMENTETS OG RÅDETS FORORDNING
            om ændring af bilag IV og V til Europa-Parlamentets og Rådets forordning (EU) 2019/1021 om persistente organiske miljøgifte
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               BILAG
            
            
               I bilag IV og V foretages følgende ændringer:
            
            
               1) I bilag IV foretages følgende ændringer:
            
            
               a) Følgende rækker tilføjes i tabellen:
            
            
            
                     
                        "Pentachlorphenol og salte og estere heraf
                     
                  
                  
                     
                        87-86-5 og andre
                     
                  
                  
                     
                        201-778-6 og andre
                     
                  
                  
                     
                        100 mg/kg
                     
                  
               
                     
                        Dicofol 
                     
                  
                  
                     
                        115-32-2
                     
                  
                  
                     
                        204-082-0
                     
                  
                  
                     
                         50 mg/kg
                     
                  
               
                     
                        Perfluoroctansyre (PFOA), salte heraf og PFOA-beslægtede forbindelser
                     
                  
                  
                     
                        335-67-1 og andre
                     
                  
                  
                     
                        206-397-9 og andre
                     
                  
                  
                     
                        1 mg/kg 
                     
                     
                        (PFOA og salte heraf) 
                     
                     
                        40 mg/kg
                     
                     
                        (PFOA-beslægtede forbindelser)"
                     
                  
               
            
               b) rækken for stoffet alkaner C10-C13, chlor (korte chlorparaffiner) (SCCP) erstattes af følgende:
            
            
            
                     
                        "Alkaner C10-C13, chlor (korte chlorparaffiner) (SCCP)
                     
                  
                  
                     
                        85535-84-8
                     
                  
                  
                     
                        287-476-5
                     
                  
                  
                     
                        1 500 mg/kg"
                     
                  
               
            
               c) rækkerne for stofferne tetrabromdiphenylether C12H6Br4O, pentabromdiphenylether C12H5Br5O, hexabromdiphenylether C12H4Br6O, heptabromdiphenylether C12H3Br7O og decabromdiphenylether C12Br10O erstattes af følgende:
            
            
            
                     
                        "Tetrabromdiphenylether C12H6Br4O
                     
                  
                  
                     
                        40088-47-9
                     
                     
                        og andre
                     
                  
                  
                     
                        254-787-2
                     
                     
                        og andre
                     
                  
                  
                     
                  
                  
                     
                        Summen af koncentrationerne af tetrabromdipenylether, pentabromdiphenylether, hexabromdiphenylether, heptabromdiphenylether og decabromodiphenylether:  
                     
                     
                     
                        a) indtil [OP, indsæt venligst datoen for dagen før datoen i det følgende punkt], 500 mg/kg 
                     
                     
                        b) fra [Op, indsæt venligst datoen for fem år efter datoen for denne forordnings ikrafttræden], 200 mg/kg eller, hvis den er højere, summen af koncentrationerne af disse stoffer, hvor de findes i blandinger eller artikler som anført i bilag I, fjerde kolonne, punkt 2, for stofferne tetrabromdiphenylether, pentabromdiphenylether, hexabromdiphenylether, heptabromdiphenylether og decabromdiphenylether."
                     
                  
               
                     
                        Pentabromdiphenylether C12H5Br5O
                     
                  
                  
                     
                        32534-81-9
                     
                     
                        og andre
                     
                  
                  
                     
                        251-084-2
                     
                     
                        og andre
                     
                  
                  
                     
                  
                  
                     
                  
               
                     
                        Hexabromdiphenylether C12H4Br6O
                     
                  
                  
                     
                        36483-60-0
                     
                     
                        og andre
                     
                  
                  
                     
                        253-058-6
                     
                     
                        og andre
                     
                  
                  
                     
                  
                  
                     
                  
               
                     
                        Heptabromdiphenylether C12H3Br7O
                     
                  
                  
                     
                        68928-80-3
                     
                     
                        og andre
                     
                  
                  
                     
                        273-031-2
                     
                     
                        og andre
                     
                  
                  
                     
                  
                  
                     
                  
               
                     
                        Bis(pentabromphenyl)ether (decabromdiphenylether; decaBDE) C12Br10O
                     
                  
                  
                     
                        1163-19-5
                     
                     
                        og andre
                     
                  
                  
                     
                        214-604-9
                     
                     
                        og andre
                     
                  
                  
                     
                  
                  
                     
                  
               
            
               d) rækken for stofferne polychlorerede dibenzo-p-dioxiner og dibenzofuraner (PCDD/PCDF) erstattes af følgende:
            
            
            
                     
                        "Polychlorerede dibenzo-p-dioxiner og dibenzofuraner (PCDD/PCDF) og dioxinlignende polychlorbiphenyler (DL-PCB'er)
                     
                  
                  
                     
                  
                  
                     
                  
                  
                     
                        5 µg/kg (2)
                     
                     
                  
               
               (2) Grænseværdierne er beregnet som summen af PCDD, PCDF og DL-PCB'er ifølge de toksicitetsækvivalensfaktorer (TEF), der er anført i tabellen i del 2, tredje afsnit, i bilag V."
            
         
         
            
            
               e) rækken for stoffet hexabromcyclododecan erstattes af følgende:
            
            
            
                     
                        "Hexabromcyclododecan(4)
                     
                  
                  
                     
                        25637-99-4, 3194-55-6, 134237-50-6, 134237-51-7, 134237-52-8
                     
                  
                  
                     
                        247-148-4, 221-695-9
                     
                  
                  
                     
                        500 mg/kg"
                     
                  
               
            
               2) I bilag V, del 2, foretages følgende ændringer:
            
            
               a) i andet afsnit ændres tabellens anden kolonne "Maksimale koncentrationsgrænser for stoffer opført i bilag IV" således:
            
            
            
               i) teksten "Polychlorerede dibenzo-p-dioxiner og dibenzofuraner: 5 mg/kg" erstattes af følgende: 
            
            
                "Polychlorerede dibenzo-p-dioxiner og dibenzofuraner og dioxinlignende polychlorbiphenyler (DL-PCB'er): 5 mg/kg"
            
            
               ii) teksten "Summen af koncentrationerne af tetrabromdiphenylether (C12H6Br4O), pentabromdiphenylether (C12H5Br5O), hexabromdiphenylether (C12H4Br6O) og heptabromdiphenylether (C12H3Br7O): 10 000 mg/kg" erstattes af følgende:
            
            
               "Summen af koncentrationerne af tetrabromdiphenylether (C12H6Br4O), pentabromdiphenylether (C12H5Br5O), hexabromdiphenylether (C12H4Br6O), heptabromdiphenylether (C12H3Br7O) og decabromdiphenylether (C12Br10O): 10 000 mg/kg"
            
            
               iii) Følgende tekst indsættes efter "Toxaphen: 5 000 mg/kg":
            
            
               "Pentachlorphenol og salte og estere heraf: 1 000 mg/kg
            
            
               Dicofol: 5 000 mg/kg
            
            
                Perfluoroctansyre (PFOA), salte heraf og PFOA-beslægtede forbindelser 50 mg/kg (PFOA og salte heraf), 2 000 mg/kg (PFOA-beslægtede forbindelser).".
            
            
            
                b) Tredje afsnit affattes således: 
            
            
               "Den maksimale koncentrationsgrænse for polychlorerede dibenzo-p-dioxiner og dibenzofuraner (PCDD og PCDF) og dioxinlignende polychlorbiphenyler (DL-PCB'er) beregnes ud fra nedenstående toksicitetsækvivalensfaktorer (TEF): 
            
            
         
         
            
               Toksicitetsækvivalensfaktorer (TEF) for PCDD, PCDF og DL-PCB'er
            
            
                     
                        PCDD
                     
                  
                  
                     
                        TEF
                     
                  
               
                     
                        2,3,7,8-TeCDD 
                     
                  
                  
                     
                        1
                     
                  
               
                     
                        1,2,3,7,8-PeCDD 
                     
                  
                  
                     
                        1
                     
                  
               
                     
                        1,2,3,4,7,8-HxCDD 
                     
                  
                  
                     
                        0,1
                     
                  
               
                     
                        1,2,3,6,7,8-HxCDD 
                     
                  
                  
                     
                        0,1
                     
                  
               
                     
                        1,2,3,7,8,9-HxCDD 
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDD 
                     
                  
                  
                     
                        0,01
                     
                  
               
                     
                        OCDD 
                     
                  
                  
                     
                        0,0003
                     
                  
               
                     
                        PCDF 
                     
                  
                  
                     
                        TEF
                     
                  
               
                     
                        2,3,7,8-TeCDF 
                     
                  
                  
                     
                        0,1
                     
                  
               
                     
                        1,2,3,7,8-PeCDF 
                     
                  
                  
                     
                        0,03
                     
                  
               
                     
                        2,3,4,7,8-PeCDF 
                     
                  
                  
                     
                        0,3
                     
                  
               
                     
                        1,2,3,4,7,8-HxCDF 
                     
                  
                  
                     
                        0,1
                     
                  
               
                     
                        1,2,3,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,7,8,9-HxCDF
                     
                  
                  
                     
                        0,1
                     
                  
               
                     
                        2,3,4,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDF
                     
                  
                  
                     
                        0,01
                     
                  
               
                     
                        1,2,3,4,7,8,9-HpCDF
                     
                  
                  
                     
                        0,01
                     
                  
               
                     
                        OCDF 
                     
                  
                  
                     
                        0,0003
                     
                  
               
                     
                        DL-PCB'er
                     
                  
                  
                     
                        TEF
                     
                  
               
                     
                        PCB 77
                     
                  
                  
                     
                        0,0001
                     
                  
               
                     
                        PCB 81
                     
                  
                  
                     
                        0,0003
                     
                  
               
                     
                        PCB 105
                     
                  
                  
                     
                        0,00003
                     
                  
               
                     
                        PCB 114
                     
                  
                  
                     
                        0,00003
                     
                  
               
                     
                        PCB 118
                     
                  
                  
                     
                        0,00003
                     
                  
               
                     
                        PCB 123
                     
                  
                  
                     
                        0,00003
                     
                  
               
                     
                        PCB 126
                     
                  
                  
                     
                        0,1
                     
                  
               
                     
                        PCB 169
                     
                  
                  
                     
                        0,03
                     
                  
               
                     
                        PCB 156
                     
                  
                  
                     
                        0,00003
                     
                  
               
                     
                        PCB 157
                     
                  
                  
                     
                        0,00003
                     
                  
               
                     
                        PCB 167
                     
                  
                  
                     
                        0,00003
                     
                  
               
                     
                        PCB 189
                     
                  
                  
                     
                        0,00003
                     
                  
               
               ".